01-30-2020

Pressemeddelelse

**Engcon er klar til fortsat global ekspansion**

**– 20 nøglepersoner ansat i 2019**

**Med Strömsund som base og centrum i virksomheden fortsætter Engcon sin vækst. I 2019 blev der gennemført næsten 20 strategiske ansættelser for at skærpe organisationen forud for den fortsatte globale ekspansion.**Da Engcon startede i Strömsund i 1990, var det i lille skala og med få mennesker. Det var grundlægger Stig Engström, der både konstruerede, monterede og solgte produkterne. I takt med at salget steg, voksede alle dele af virksomheden, men hovedkontoret, fabrikken og de fleste administrative funktioner ligger stadig i Strömsund.

Med tiden har Engcon opbygget en international organisation. Virksomheden har etableret salgskontorer i Sverige, Finland, Danmark, Norge, Frankrig, Benelux, USA, UK, Tyskland, Korea og Australien.

– Det at være internationale stiller store krav til os med hensyn til opbygning af kompetencer, og det gør det forløbne års strategiske ansættelser vigtige. Global tilstedeværelse betyder, at Engcon har aktive kunder overalt i verden på alle tider af døgnet. For at klare det har vi oprustet vores team med to Region Managers. De arbejder integreret med vores salgskontorer verden over som et link til hovedkvarteret i Strömsund, forklarer Krister Blomgren, adm. direktør for Engcon, og fortsætter:

– Vi har også ansat en marketingchef for at styrke brandingen. Hans rolle er at skabe ensartet central kommunikation, men også støtte vores forskellige markeder lokalt. Til at bearbejde helt nye markeder har vi også ansat en International Sales Manager, der leder et team, som står til rådighed for de markeder, hvor vi endnu ikke har etableret eget kontor.

**Fra lokalt til globalt**

Stig Engström, Engcons ejer og grundlægger, reflekterer over Engcons udvikling:

– Forskellen fra, da jeg startede, er at skulle nå ud med information til alle i organisationen. En vigtig udfordring er at skabe en fælles vision og tillid til vores værdigrundlag, uanset hvor i verden vores medarbejdere arbejder, siger han og fortsætter:

– For at vi skal kunne fortsætte med at vokse er der brug for en bevaret virksomhedskultur, og der bliver vores personalepleje vigtig. Derfor har vi også styrket vores HR-afdeling med en ny medarbejder, hvis primære opgave er at fokusere på medarbejdere, der arbejder på vores vækstmarkeder, dvs. uden for Sverige.

I takt med at Engcons forretning er vokset, har virksomheden oplevet et øget behov for struktur, processer og rutiner for fortsat at kunne levere det bedste til kunder, der i dag befinder sig overalt på kloden.

– Hvis alle vores 300 medarbejdere gør det på den rette måde, får det enorm indflydelse i sidste ende. Det er vigtigt at skabe en virksomhedskultur og organisation, der fungerer lige godt i både med- og modgang. Derfor er det seneste års strategiske ansættelser alfa og omega for vores fortsatte vækst, siger Stig Engström.

I 2019 ansatte Engcon også en kombineret produktions- og indkøbschef til at gennemgå både virksomhedens produktionsproces og indkøbsprocedurer. Engcon har også udvidet ledergruppen med kompetencer, som gruppen tidligere manglede.

– Tidligere arbejdede vi ekstremt løsningsorienteret. Nu strukturerer vi vores forretning uden at give afkald på fleksibiliteten, som er et af vores vigtigste nøgleord. Da vi indsatte både vores marketingchef og produktions- og indkøbschef i ledergruppen, fik vi også et mere jævnbyrdigt ledelsesteam. En vigtig ændring for vores fremtidige udvikling, konstaterer Stig Engström.

**Kontakt:**
Sten Strömgren, engcon Group | +46 [0]70 529 96 32

*engcon er verdens førende producent af tiltrotatorer (håndledsfunktion til gravemaskiner) og tilhørende redskaber, og udstyr som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.*

*engcon er en større koncern bestående af moderselskabet engcon Holding AB med hovedsæde i Strömsund i Sverige, og derudover 9 salgsselskaber på de respektive markeder: Sverige, Norge, Finland, Danmark, England, Tyskland, Frankrig, Holland og Nordamerika (USA og Canada). Ansvarlig for de øvrige markeder er engcon International. engcon-gruppen omsatte i 2018 for ca. 1200 mio. SEK med ca. 250 medarbejdere. engcon blev grundlagt i 1990.* [*www.engcon.com*](http://www.engcon.com)